kardosdrur/scandi-wiki huggingface dataset:
Balletdanserinden (stumfilm)

Balletdanserinden er en dansk stumfilm fra 1911, instrueret af August Blom efter manuskript af Alfred Kjerulf og med Asta Nielsen i hovedrollen.

Handling 

Asta Nielsen spiller her en balletdanserinden Camille Flavier der er fanget mellem to mænds kærlighed. Camille er forelsket i forfatteren Jean (Johannes Poulsen), men denne har allerede en affære med en anden mands kone; Yvette (Karen Lund) fabrikanten Simons (Valdemar Møller) kone – som ikke går af vejen for at bruge pisken på hende da han opdager utroskaben. Men maleren Poul Rich (Valdemar Psilander) er desuden forelsket i Camille og så er der langt op til konflikt mellem Jean og Poul.

Rolleliste

Restauration 
Balletdanserinden er blevet restaureret i en ny digitaliseret udgave og genudgivet af Det Danske Filminstitut. Den kommer i DVD samling med alle fire af Asta Nielsens danske stumfilm: Afgrunden (1910), Balletdanserinden (1911), Den sorte Drøm (1911), Mod Lyset (1919).

Noter

Eksterne henvisninger 
 
 "Balletdanserinden" (1911) By August Blom 
 Balletdanserinden på filmportal.de 

Film instrueret af August Blom
Danske film fra 1911
Sort-hvide film fra Danmark
Stumfilm fra Danmark
Dramafilm fra Danmark
Film fra Nordisk Film
Dansefilm fra Danmark
Balletfilm
Ben Barnes

Benjamin Thomas Barnes (født 20. august 1981 i London) er en engelsk skuespiller, der bl.a. kendes for sin rolle som Prins Caspian i filmen Narnia: Prins Caspian og som Dorian Gray i filmen af samme navn.

Inden sin skuespilkarriere har han sunget, idet han var backup i det britiske boyband Hyrise, der repræsenterede landet ved Eurovision Song Contest 2004

I 2020 spillede han general Kirigan in Shodow and Bone

Eksterne henvisninger 

 

Skuespillere fra England
Narnia-skuespillere
Naturpark Augsburg-Westliche Wälder

Naturpark Augsburg-Westliche Wälder er en af over 90 Naturparker i Tyskland.
Den blev oprettet med en forordning i 1988 der udlagde et 1175 km² stort område vest for Augsburg til naturpark, med navnet „Naturpark Augsburg-Westliche Wälder“. Det er den eneste naturpark i den bayerske del af Schwaben, hovedsageligt beliggende i Landkreis Augsburg . Naturparken afgrænses mod nord af floden Donau, mod øst af områderne ved floderne Wertach og Schmutter og mod vest af floden Mindel. Mod syd når den ind i udkanten af Landkreis Unterallgäu, hvor ca. 10% af parkens område ligger.

Kendte landskaber i naturparken er Holzwinkel ved Welden, Reischenau ved Dinkelscherben Stauden i den sydlige del.

43% af naturparkens område er skovdækket , og man har beregnet at der er tilvækst af træ på en kubikmeter i minuttet.

Seværdigheder 

 Naturpark-Hus med en udstilling Natur und Mensch im Naturpark i Gessertshausen
 Stjerneobservatorium i Streitheim
 Keltenschanzen, middelalderlige vold- og borganlæg und Burgställe (z.B. die Haldenburg bei Schwabegg)
 Fuggerslottet Kirchheim, fra det 18. århundrede med „Cedersalen“, en af de flotteste renæssancesale i Europa.
 Cistercienserklosteret Oberschönenfeld fra det 18. århundrede.

Eksterne henvisninger 

 Naturpark Website

Naturparker i Bayern
Landkreis Augsburg
Skove i Tyskland
Frisiske Nationale Parti

Det Frisiske Nationale Parti (på frisisk Fryske Nasjonale Partij), FNP, er et politisk parti i provinsen Frisland i Nederlandene. Partiet repræsenterer de nationale frisere i provinsens regionalparlament og i flere kommunale parlamenter. På europæisk plan indgår partiet i Europæisk Fri Alliance.

Partiet blev dannet i 1962.

Repræsentation 
Valg med deltagelse af FNP i Provins Råd og kommunerne i provinsen (sidste kolonne).

 * Fra valget i 1982 fandt sted 1 år tidligere end rådet
 **Antallet af pladser i provinsrådene faldt i 2007 fra 55 til 43

Eksterne henvisninger 
 Fryske Nasjonale Partij

Noter 

Politiske partier i Nederlandene
Mindretalspartier
Frisland (Nederlandene)
Etableret i 1962
Niels Brinch

Niels Brinch (født 3. oktober 1956 i København) er en dansk journalist.

Brinch blev uddannet journalist fra Danmarks Journalisthøjskole i 1980 og blev derefter ansat som krimi- og forsvarsreporter ved Frederiksborg Amts Avis. I 1984 skiftede han til en lignende stilling på dagbladet B.T.

Siden stationens start i 1988 har han været ansat på TV 2, først på TV 2 Nyhederne og siden 1991 reporter på Udlandsredaktionen. Fra 1993 parallelt som vært på kriminalmagasinet Station 2 sammen med Jes Dorph-Petersen indtil 2016. Fra 1991-2009 dækkede Brinch som korrespondent krige og konflikter i Rumænien, Somalia, Eks-Jugoslavien og resten af Balkan samt Pakistan, Iran, Israel, Jordan, Bahrein, Kuwait, UAE, Ægypten, Gaza, Afghanistan og Irak. I programmet Rød Zone har Brinch dækket militære elite-enheder i Columbia, Canada, Israel, Frankrig, Rusland, Fremmedlegionen i Fransk Guyana og i Frankrig, Finland og Irak.
På TV 2 har han desuden været medarbejderrepræsentant i TV 2s bestyrelse siden 1995.

Ved siden af værtsrollen på Station 2 er Brinch en populær foredragsholder.

Noter

Eksterne henvisninger 
 

Journalister fra Danmark
Personer fra København
Ansatte ved TV 2
Journalister ved BT
Niels Brinck

Niels Brinck Kristensen, kendt under kunsternavnene Brinck og IVORY (født 24. september 1974 i Åbyhøj) er en dansk singer-songwriter. Han er søn af Uwe Godbersen, der grundlagde gymnastikgruppen Flying Superkids.
Brinck er mest kendt for at have vundet Dansk Melodi Grand Prix 2009 med sangen "Believe Again", som er skrevet af Lars Halvor Jensen, Martin Møller Larsson og Ronan Keating. Han repræsenterede derfor Danmark i Eurovision Song Contest 2009, hvor han opnåede en 13.-plads i finalen 16. maj 2009.

Brinck har skrevet titelmelodien "In the End I Started" til tv-serien Anna Pihl og X Factor-vindersangen "The 1", der samtidig blev Martin Hoberg Hedegaards første single. Under kunstnernavnet IVORY skrev han sammen med komponisten Jesper Winge Leisner soundtracket til Susanne Biers dogmefilm Elsker dig for evigt. Han var også en af sangerne på støttesangen fra 2005 for tsunamiofrene i Sydøstasien, "Hvor små vi er" og temaet til Weekend Weekend på TV 2.

Debutalbummet Brinck udkom i 2009 på Copenhagen Records.

Diskografi

Album 
 Brinck (2008)

Singler

Kilder

Eksterne henvisninger 

 
 Brincks Facebook-side

Sangere fra Danmark
Sangskrivere fra Danmark
Deltagere ved Dansk Melodi Grand Prix 2009
Deltagere ved Dansk Melodi Grand Prix 2013
Vindere af Dansk Melodi Grand Prix
Deltagere ved Eurovision Song Contest 2009
Danmarks Eurovision Song Contest-deltagere
Personer fra Aarhus
Dansksprogede forfattere fra Danmark
Michèle Bellaiche

Michèle Bellaiche (født 22. maj 1972 opvokset i Taastrup) er en dansk journalist og tv-vært, der siden 1998 har været tilknyttet TV 2.

Hun er uddannet i litteraturvidenskab og Formidling fra Københavns Universitet og har læst kultur- og samfundsvidenskab på Sorbonne Universitet i Paris. 

Bellaiche debuterede i 1997 som tv-vært på TV3-programmet Go morgen men har siden 1998 været tilknyttet TV 2. Først som vært på TV 2 Nyhederne, senere på Station 2.  Siden 2006 har hun været tilknyttet Nordisk Film TV, hvor hun har været fast vært på Go' Aften Danmark (fra 2006-2018) og på Go’morgen Danmark (2018- dd). Hun har derudover været vært på programserien Klamphuggerne og lavet dokumentarprogrammerne “Når hjernen svigter” og “Ravsøstrene”. Hun har talrige gange været nomineret til årets bedste vært og i 2010 og 2013 vandt hun Billed-bladets læserpris som bedste kvindelige tv-vært. Hun er en flittigt benyttet  konferencier, moderator og foredragsholder. Hun har trænet mange af landets bedste TV-værter i performance og interviewteknik og turnerer desuden rundt på landets kulturscener med sit eget talkshow “Michèle - LIVE”

Hun er datter af en fransk far og en dansk mor, og har undervist i fransk på aftenskoler. Hun har to børn, Josephine og Philip, og er bosat i Solrød Strand.

Referencer

Eksterne henvisninger 
 

Journalister fra Danmark
Tv-værter fra Danmark
Personer fra København
Ansatte ved TV 2
Mads Gamdrup

Mads Gamdrup (født 20. maj 1967 i København) er fotograf og professor i fotografi ved Kunstakademiet i Trondheim.

Mads Gamdrup blev udpeget sammen med 13 andre fotografer til at deltage i projektet Danmark under forvandling, der har udmøntet sig i en bog og udstillinger i 2010.

Fodnoter

Eksterne henvisninger 
 

Fotografer fra Danmark
Personer fra København
Modtagere af Ole Haslunds Kunstnerfonds legat
Personer i Kraks Blå Bog
Dansk Melodi Grand Prix 1991

Dansk Melodi Grand Prix 1991 fandt sted lørdag 16. marts 1991, og for første gang blev konkurrencen afholdt i Musikhuset Aarhus. Mek Pek og Camilla Miehe-Renard var værter. Henrik Krogsgaard stod igen i spidsen for Grand Prix-orkesteret. Grand Prix-koret bestod af Lei Moe & Lupe Moe, Jacob Launbjerg og Peter Busborg.

Vindersangen blev "Lige der hvor hjertet slår", der blev fremført af Anders Frandsen. Den opnåede dog kun en 19. plads ud af 22 ved Eurovision Song Contest 1991.

Deltagere

Referencer 

 
1991
Nicolai Howalt

Nicolai Howalt (født 2. oktober 1970) er en dansk billedkunstner og fotograf.

Nicolai Howalts kunstneriske arbejde strækker sig over det dokumentariske, konceptuelle og installatoriske.

Nicolai Howalt har haft separatudstillinger på Esbjerg Kunstmuseum; Bruce Silverstein Gallery, New York; Martin Asbæk Gallery, København, Center for Fotografi, Stockholm, FOAM i Amsterdam, CO Berlin og Nikolaj Kunsthal i København blandt andre. Han har også udstillet på Statens Museum for Kunst, ARoS og Skagens Museum i Danmark og i Korea, Kina, USA, Tyskland, Litauen, Polen, Frankrig, Finland, England, Ungarn og Tyrkiet.

Han er repræsenteret i adskillige offentlige samlinger, herunder Israel Museum, Jerusalem; MUSAC, Spanien, Maison Européenne de Photographie, Frankrig, Museum of Fine Arts Houston, USA, La Casa Encendida, Spanien, Fondation Neuflize Vie, Frankrig, Art Foundation Mallorca, Spanien, Hiscox Art Project, USA. Og i Danmark Nationalmuseet for fotografi, Statens Kunstfond, Skagen Museum, Nykredit og Museet for Fotokunst, Brandts.

Howalt samarbejder også med den danske kunstner Trine Søndergaard. De har udgivet bøger, herunder How to Hunt, med ArtPeople i 2005 og Hatje Cantz i 2010 og TreeZone med Hassla Books i 2009 og har udstillet sammen i Sverige, Tyskland, Spanien, Frankrig, Canada, Finland, USA, Kina og Korea. Deres samarbejdsværker har modtaget priser, herunder Special Jury Prize ved Paris Photo 2006 og Niels Wessel Bagges Foundation for the Arts Award i 2008.

I 2015 startede Nicolai Howalt og Trine Søndergaard forlaget Fabrikbooks, der udgiver kunstfotografiske bøger og plakater.

I 2019 udgav Howalt bogen Old Tjikko, som i 2020 vandt Den Danske Bogdesignpris i kategorien fagbog uddelt af Forening for Boghaandværk.

Nicolai Howalt er medlem af Kunstnersamfundet og Dansk Kunstforening. Han er repræsenteret af Martin Asbæk Gallery i København, Bruce Silverstein Gallery i New York  og Galerie Maria Lund i Paris.

Reference 

 

Fotografer fra Danmark
Personer i Kraks Blå Bog
Nederlandsk renæssance

Hollandsk renæssance eller egentlig nederlandsk renæssance er en arkitektonisk stilart, som ses i dansk byggeri fra omkring år 1550 til omkring 1730. 
Nederlandsk renæssance spredte sig fra området omkring Antwerpen og Bryssel til de øvrige dele af Nederlandene, herfra til udlandet.  Kendte eksempler i Danmark er Rosenborg slot og Frederiksborg slot.

Kendetegn 
Bygninger i nederlandsk renæssancestil er allerede genkendelige ved materialevalget: Flere lag røde mursten bliver afvekslet med bånd af lysere sten, oftest hvide sandsten. Et sådant lyst bånd kaldes speklaag (spæklag) på nederlandsk.

Den udprægede brug af kobber og andre metaller, især på tagene, er et andet kendetegn.

Typisk er også de mange gavle og lange facader med rektangulære vinduer, senere ligeledes spir, søjler eller små cylindre på taget, som det fx kan ses på bygningen Børsen i København.  

Alt i alt anvender den nederlandske renæssance mange forskellige materialer, farver, mønstre og udformninger, hvilket afviger fra de enklere udtryksformer af italiensk renæssance.

Oprindelse og udvikling 
Den nederlandske renæssance opstod i starten af 1500-tallet under påvirkning fra Italien i hertugdømmet Brabant, hvor magtcentret for Nederlandene dengang lå.  Mange kendetegn af den nederlandske renæssance - såsom spæklag og gavle - forekom allerede i senmiddelalderlig kirkebyggeri i området.

Det tidligste eksempel er bypaladset Hof van Savoye i Mechelen. Her voksede den senere danske dronning Elisabeth af Habsburg, gift med Christian 2. op hos sin faster Margrete af Østrig (1480-1530). 

Stilen spredte sig i løbet af 1500-tallet fra Brabant til de øvrige områder i Nederlandene.

Efter at Nederlandene som følge af langstrakte religionskrige var faldet fra hinanden i en sydlig, katolsk og en nordlig, calvinistisk del, oplevede den nederlandske renæssance i starten af 1600-tallet et nyt højdepunkt omkring Amsterdam. Den kendetegnes ved en rigelig mængde af dekorative elementer, bl.a. omkring dørene og vinduerne. Et af hovednavnene for denne sene, manieristiske udgave er arkitekten Hendrick de Keyser.

Rosenborg-stil 
I Danmark blev stilen genoplivet i historicismen omkring 1890. Den såkaldte Rosenborg-stil er stærkt inspireret af nederlandsk renæssance. Et godt eksempel er Helsingør Station. 

Eksempler på "Hollandsk Renæssance" i Danmark:

Børsen
Rosenborg slot
Frederiksborg slot
Kronborg
Holmens Kirke
Jens Bangs Stenhus

Galleri

Referencer 

Renæssancens arkitektur
Kirsten Klein

Kirsten Klein (født 18. januar 1945 i Stockholm) er en dansk fotograf.

Kirsten Klein er uddannet som portræt- og museumsfotograf i 1966. Hun har i sine fotografier skildret landskaber, præget af årstidernes gang, vejrets skiften, menneskets dyrkning og naturens bearbejdning.

Kirsten Klein blev udpeget sammen med 13 andre fotografer til at deltage i projektet Danmark under forvandling, det har udmøntet sig i en bog og udstillinger i 2010.

Kirsten Klein er medlem af Kunstnersammenslutningen Corner.

Reference

Eksterne henvisninger 
 Kirsten Klein – fra Corner.dk
 

Fotografer fra Danmark
Personer fra Stockholm
Personer fra Mors
Modtagere af Thorvaldsen Medaillen
Personer i Kraks Blå Bog
Danskere i 1900-tallet
Danskere i 2000-tallet
Danskere født i Sverige
Kunstnere på finansloven
PH-indikator

En pH-indikator er et kemikalie, der tilsat en væske, skifter farve og gør det muligt at bestemme pH i væsken. De mest benyttede indikatorer er fenolftalein, methylorange, bromthymolblåt (ofte blot refereret til som BTB).

Indikatoren kan f.eks. påføres papir, så papiret kan bruges til måling af pH i stoffer, det kommer i kontakt med. Sammen med pH-papir anvendes en skala, hvor det angives, hvilken pH der svarer til de forskellige farver, som papiret kan antage. Når pH-papiret kommer i kontakt med den væske eller andet, man ønsker at måle pH for, reagerer indikatorstofferne på pH-papiret og antager en farve, der kan bruges til at bestemme, hvor sur eller basisk opløsningen eller stoffet er.

Kemi 
En indikator er selv enten en meget svag syre eller base. Når indikatoren så tilsættes en væske, bliver indikatorens hydrogenioner (hvis det er en svag syre) eller hydroxidioner (hvis det er en svag base) bundet og dette udløser en farveændring.

Forskellige indikatorer

Eksterne henvisninger 

 Rødkålsindikatoren. Scienceshow

Syre-base-kemi
Den hvide slavehandel (Nordisk Film)

Den hvide slavehandel er en dansk stumfilm fra 1910, instrueret af August Blom. Det er den eneste August Bloms film fra 1910, der er bevaret. Filmen der er produceret af Nordisk Films, var selskabets første langfilm (21 min.) – og blev en stor salgssucces, den solgte i 103 kopier, hvilke indtil da var rekord for Nordisk Film. Imidlertid mente det konkurrerende filmselskab Fotorama at Nordisk Film havde plagieret en af deres film. I 1910 havde Fotorama lavet en tre-rulle film ved samme navn (Den hvide Slavehandel); den længste film produceret i Danmark indtil da, og en stor publikumssucces. Nordisk Film besluttede at sikre noget af kagen til sig selv, og producerede denne, næsten fuldkommen identiske – på nær et par roller der fik navneskift – scene-for-scene kopi af Fotoramas originale film, men besluttede dog alligevel at markedsføre deres kopifilm primært i de andre Skandinaviske lande, for at minimere risikoen for at blive retsforfulgt. Fotorama truede alligevel med at gå til domstolene, men de to filmselskaber indgik forlig før det kom så vidt, hvilket bl.a. betød at instruktøren Eduard Schnedler-Sørensen kom til Nordisk Film. Ironisk nok er Nordisk Films plagiat bevaret mens Fotoramas gået tabt. Filmen (filmene) var kunstneriske og tekniske nyskabende, og inkluderede bl.a. en sekvens hvor lærredet var tredelt: en telefonsamtale mellem to skurke på hver sin side, og i midten af lærredet en befærdet vej.

Også Nordisk Films Den hvide slavehandel blev en stor succes, og selskabet prøvede at kapitalisere på succesen med en opfølgende film; Den hvide slavehandels sidste offer – som også blev en stor succes. Nordisk Film havde før lavet filmen Den hvide slavinde (1907, instruktør Viggo Larsen), selskabet insisterede på at de udelukkende lavede filmene for at belyse det sociale problem med hvid slavehandel.

Handling 

Anna (Ellen Diedrich) er en ung pige fra et fattigt men ærbart hjem. Hun tilbydes et godt betalt arbejde som selskabsdame i et herskabshus i London. Hendes barndomsven og nu forlovede Georg (Lauritz Olsen), er noget skeptisk over det gode tilbud, men Anna afviser hans mistro og ankommer til huset i London. Til Annas rædsel viser det sig at være et bordel. Anna formår at beskytte sin jomfruelighed og jage sin første kunde (Svend Bille) væk, men kan ikke undslippe.

Bordellets tjenestepige forbarmer sig på den stakkels Anna og smugler et brev ud til Annas forældre (Otto Lagoni og Julie Henriksen), som søger hjælp hos "Foreningen til den hvide Slavehandels Bekæmpelse". Georg rejser nu til London og hyrer en detektiv (Victor Fabian). Sammen opsporer de bordellet og Anna og arrangerer hendes befrielse. Anna kravler ud af et vindue, men efter en hæsblæsende biljagt, bliver de overmandet af slavetagerne der stjæler Anna tilbage. Hun bliver nu transporteret til havnen, for at blive solgte til et andet land. Men tjenestepigen har advaret Scotland Yard, der entrer skibet og efter en spændende kamp får Anna befriet endnu en gang.

Medvirkende

Eksterne henvisninger 
 

Film instrueret af August Blom
Danske film fra 1910
Film i sort-hvid
Stumfilm fra Danmark
Dramafilm fra Danmark
Film fra Nordisk Film
Erlauf (flod)

Erlauf er en biflod til Donau i Østrig i delstaten Niederösterreich. Den er 67 km lang.

Floden består af to kildefloder, der flyder sammen i Wieselburg. Den ene kildeflod kaldes Große Erlauf (der regnes for Erlaufs hovedflod), der udspringer ved foden af Gemeindealpe i Zellerhut ved grænsen til Steiermark. Den flyder ind i Erlaufsee og derfra videre gennem Naturpark Ötscher-Tormäuer, Kienberg-Gaming, Scheibbs, Purgstall an der Erlauf indtil Wieselburg, hvor den flyder sammen med Kleine Erlauf. Denne har sin kilde ved Gresten i det sydvestlige Niederösterreich. Fra Wieselburg flyder Erlauf videre mod nord på det sidste stykke til Donau, hvor den udmunder ved Pöchlarn.

Ved Purgstall an der Erlauf har floden siden istiden gravet sig gennem det stenede landskab og har dannet Erlaufschlucht, der på grund af sin enestående natur har været fredet siden 1972.

Floder i Østrig
Donaus bifloder
Peter Brandes

Peter Brandes (født 5. marts 1944 i Assens) er maler, grafiker, billedhugger og fotograf.

Peter Brandes' billedkunst er abstrakt og ofte i brunlige farver. Han fik sit kunstneriske gennembrud i begyndelsen af 1980'erne på Galerie Moderne i Silkeborg.

Brandes er autodidakt, og hans kunst kredser ofte om temaer fra kristendommen og den antikke græske mytologi. En stor del af Brandes' keramik er også inspireret af antik græsk kunst og mytologi.

Brandes har illustreret en række bøger som Homers Illiade.

Brandes og 13 andre fotografer blev udpeget til at deltage i projektet Danmark under forvandling. Det blev til en bog og udstillinger i 2010.

Han har bl.a. udført Roskildekrukkerne, som blev opstillet på Hestetorvet i Roskilde i 1999.

Referencer

Eksterne henvisninger 
 

Fotografer fra Danmark
Personer fra Assens
Modtagere af Eckersberg Medaillen
Grafikere fra Danmark
Danskere i 1900-tallet
Danskere i 2000-tallet
Billedhuggere fra Danmark
Malere fra Danmark
Illustratorer fra Danmark
Modtagere af Ole Haslunds Kunstnerfonds legat
Personer i Kraks Blå Bog
Personer i Dansk Biografisk Leksikon
Studenter fra Odense Katedralskole
Den hvide slavinde

Den hvide slavinde er en dansk stumfilm fra 1907, produceret af Nordisk Film og instrueret af Viggo Larsen. Filmen er en af de allerførste danske fiktionsfilm, og den første i den populære "hvid slavehandel"-genre.

Filmen er sandsynligvis baseret på den danske forfatterinde Elisabeth Schøyens bog Den hvide slavehandel – det tyvende århundreds skændsel (1905), med den afgørende forskel at hvor bogen ender ulykkeligt, så ender filmen anderledes lykkeligt.

Handling 

En ung landsbypige (Gerda Jensen) læser en avisannonce der tilbyder et godt betalt arbejde i storbyen. Pigen viser begejstret annoncen til sin kæreste (Viggo Larsen). Han er noget skeptisk, men ønsker hende alligevel held og lykke. Som afrejsegave giver han hende en brevdue i afskedsgave. Hun rejser af sted med toget og møder ved rejsens destination en kvinde, der tager hende hjem. Pigen får så udleveret en fin kjole og bragt til en stue fuld af festende. Hun afviser deres tilnærmelser, og bliver låst inde på sit værelse. Hun indser da at hun er havnet på et bordel og sender brevduen af sted med en besked. Kæresten modtager beskeden og ankommer til bordellet med politiet. Han tager pigen med sig, men efter politiet har forladt bordellet, fortsætter de svirende personer glædeligt deres syndige beskæftigelse.

Medvirkende

Eksterne henvisninger 
 Den hvide slavinde kan ses på stumfilm.dk
 
 Den hvide slavinde, anmeldelse på New York Times 

Danske film fra 1907
Film i sort-hvid
Stumfilm fra Danmark
Dramafilm fra Danmark
Kortfilm fra Danmark
Film fra Nordisk Film
Film instrueret af Viggo Larsen
Slowhand (album)

Slowhand er et album af Eric Clapton, der blev udgivet i 1977.

Albummets titel refererer til Claptons kælenavn "Slowhand".

Sange på albummet 
 Cocaine (J. J. Cale) – 3:41
 Wonderful Tonight (Clapton) – 3:44
 Lay Down Sally (Clapton/Levy/Terry) – 3:56
 Next Time You See Her (Clapton) – 4:01
 We're All The Way (Don Williams) – 2:32
 The Core (Clapton/Levy) – 8:45
 May You Never (John Martyn) – 3:01
 Mean Old Frisco (Arthur Crudup) – 4:42
 Peaches and Diesel (Clapton/Galuten) – 4:46

Singler 
 1978 – "Wonderful Tonight"
 1978 – "Lay Down Sally"
 1980 – "Cocaine"

Musikere 
 Eric Clapton: Vokal, Guitarer
 Marcy Levy: Vokal
 Yvonne Elliman: Vokal
 Carl Radle: Basguitar
 Mel Collins: Saxofon
 George Terry: Guitar
 Jamie Oldaker: Trommer, Percussion
 Dick Sims: Keyboards

Album fra 1977
Eric Clapton-album
Ysper

Ysper er en biflod til Donau i Østrig i delstaten Niederösterreich. Floden flyder gennem regionen Waldviertel i den nordvestlige del af delstaten. Floden dannes i Nöchling, hvor Kleine og Große Ysper flyder sammen. Få kilometer herefter udmunder den i Donau. Vandgennemstrømningen er i gennemsnit 2,4 m³/sek målt kort før flodens udmunding i Donau ved Weins i kommunen Hofamt Priel.

Große Ysper (der regnes som Yspers hovedflod) udspringer tæt på Weinsberg i Weinsberger Wald. Den flyder i sydlig retning, hvor den gennemstrømmer Ysperklamm og passerer byerne Yspertal og St. Oswald im Yspertal. Kleine Ysper udspringer nord for Dorfstetten. Den flyder i sydlig retning og markerer mellem Walshausen og St. Oswald grænsen mellem Niederösterreich og Oberösterreich.

Floder i Østrig
Donaus bifloder
Ehingen (Landkreis Augsburg)

Ehingen er en kommune i Landkreis Augsburg i Regierungsbezirk Schwaben i den tyske delstat Bayern, med med godt 1.000 indbyggere. Den er en del af Verwaltungsgemeinschaft Nordendorf.

Geografi 

Ehingen ligger cirka 30 kilometer nord for Augsburg i en sidedal til Schmutter, omgivet af udløbere af det Schwabisk-Bayerske højland.

Bydele 
Kommunen består af landsbyerne Ehingen og Ortlfingen.